# Mao Zedong

| Mao Zedong 毛泽东 |
| --- |
| Mao Zedong (1950) |
| Hiina Kommunistliku Partei esimees |
| **Ametiaeg** 20. märts 1943 – 9. september 1976 |
| Eelnev |
Zhang Wentian (peasekretär) |
| Järgnev |
Hua Guofeng |
| Hiina Rahvavabariigi esimees |
| **Ametiaeg** 27. september 1954 – 27. aprill 1959 |
| Järgnev |
Liu Shaoqi |
| Sõjalise keskkomisjoni esimees |
| **Ametiaeg** 8. september 1954 – 9. september 1976 |
| Järgnev |
Hua Guofeng |
| Rahva keskvalitsuse esimees |
| **Ametiaeg** 1. oktoober 1949 – 27. september 1954 |
| Isikuandmed |
| Sünniaeg |
26. detsember 1893 Shaoshan, Hunan, Hiina keisririik |
| Surmaaeg |
9. september 1976 (82-aastaselt) Peking, Hiina Rahvavabariik |
| Erakond |
Hiina Kommunistlik Partei (1921–1976) |
| Abikaasa |
Luo Yixiu (1907–1910) Yang Kaihui (1920–1930) He Zizhen (1928–1937) Jiang Qing (1938–1976) |
| Vanemad |
Mao Yichang ja Wen Qimei) |
| Lapsed |
10 last (mh Mao Anying, Mao Anqing, Mao Anlong, Yang Yuehua, Li Min, Li Na |
| Elukoht | **Matmispaik:** Mao Zedongi mausoleum, Peking |
| *Alma mater* |
Hunani esimene tavaülikool |

Mao Zedong (1949)
Mao Zedong (1955)
**Mao Zedong** [mau tsõtung] (26. detsember 1893 Shaoshan – 9. september 1976 Peking) oli Hiina Kommunistliku Partei juht alates 1935. aastast kuni elu lõpuni 1976. aastal.

Tema juhtimisel sai Hiina kodusõja järel kommunistlik partei võimu suurema osa Hiina üle, samuti aga kritiseeritakse tema poliitikat, sealhulgas majanduspoliitikat. Mao kuulutas Hiina Rahvavabariigi välja 1. oktoobril 1949 Pekingis.

Vaatamata kriitikale on Mao Hiinas siiani väga populaarne. Tema saavutuste hulka arvatakse tasuta haridus ja arstiabi ning tagatud töö. Samas oli Mao eksperimentaalsete programmide ("Suur hüpe" ja kultuurirevolutsioon) ebaõnnestumisel suur kahju kultuurile, ühiskonnale ja majandusele ning näljahädade tõttu hukkus palju inimesi. Alates sellest, kui pärast Mao surma 1976. aastal sai Hiina Rahvavabariigi juhiks Deng Xiaoping, on enamik Mao reforme hukka mõistetud. Tema sotsiaalpoliitiline suund on hüljatud liberaalsemate ja pragmaatilisemate majandusreformide kasuks.

Mao oli radikaal ja dogmaatik ning romantik ja suur unistaja. Tema sotsiaal-poliitilised otsused põhinesid moraalsetel ja ideoloogilistel kavatsustel, mitte tegelikel tulemustel. Mao hoolis vähe inimeste heaolust, kuid oli paljude silmis karismaatiline liider.

Hiina kodusõja võitmise ja Hiina Rahvavabariigi rajamise tõttu sai Hiina Kommunistlikust Parteist tema võimu ajal Mandri-Hiina juhtiv partei. Mandri-Hiinas peetakse Mao suurimaks teeneks välismaise mõjuta ühendatud Hiina riigi rajamist esimest korda pärast oopiumisõdu. Kritiseeritakse aga tema majandust laostavat poliitikat pärast võimu kindlustamist.

Ta tegi 1957. aastal Nõukogude Liidu Kommunistliku Partei Keskkomitee (NLKP KK) peasekretärile Nikita Hruštšovile ettepaneku alustada tuumasõda.

## Nimi

"Mao Zedong" on *pinyin*'i nimekuju (toonimärkidega Máo Zédōng). Traditsioonilises hiina kirjas on see 毛澤東, lihtsustatud hiina kirjas 毛泽东 ning Wade-Gilesi transliteratsioonis Mao Tse-tung. Tema viisakusnimi oli Runzhi (*Rùnzhī*; 润芝).

Mõnikord kasutatakse Mao kohta nime Neli Suurt: Suur Õpetaja, Suur Juht, Suur Ülemjuhataja, Suur Tüürimees (伟大导师，伟大领袖，伟大统帅，伟大舵手), sest paljud hiinlased austasid ja austavad teda praegugi jumalasarnase tegelasena, paljuski nagu dünastiate rajajaid minevikus.

Läänes on nime kasutatud tiitliga *esimees Mao*.

## Lapsepõlv ja noorpõlv

Mao Zedong sündis 1893. aastal Hunani provintsis praeguse Xiangtan Shi alal Shaoshanis mõõdukalt jõuka talupoja perekonnas. Tema emakeel oli *xiang*'i hiina keel.

## Perekond

Tema teine abikaasa oli Yang Kaihui. Nende kooselu lõppes 1927. aastal. Neil sündisid pojad Mao Anying ja Mao Anqing. Kolmas poeg oli Mao Anlong.

Tema kolmas abikaasa on He Zizhen. Neil sündisid lapsed Jinhua, Xiao Mao (Väike Mao) ja tütar Jiaojiao (hilisem nimi Li Min). Lisaks oli neil kohe pärast sündi surnud poeg ja varsti pärast sündi surnud tütar ning Moskvas surnud Ljova. Neil sündis ka poeg Mao Anhong.

Tema neljas abikaasa oli Jiang Qing (abiellusid 1938). Neil sündis Li Na. Enne teda sündis tütar Li Min.

## Vaata ka

* Noore Mao Zedongi ausammas
* "Meresõit sõltub tüürimehest"
* Punane on ida (Dōngfāng hóng, tàiyáng shēng)

## Viited

## Kirjandus

* Shaun Breslin, "Mao". Inglise keelest tõlkinud Avo Reinvald. Olion, Tallinn 2001, 244 lk.
* Jung Chang, Jon Halliday "Esimees Mao. Rääkimata lugu." Inglise keelest tõlkinud Rein Turu. Varrak 2009, ISBN 9789985319321

## Välislingid

* Andres Laasik. Kominterni monstrum esimees Mao, EPL.ee, 27. november 2009